cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/763-29 /2023.

Napirend sorszáma:

**Előterjesztés**

**Hévíz Város Önkormányzat Képviselő-testület**

**2023. augusztus 31-i rendes nyilvános ülésre**

**Tárgy:** HÉVÜZ Hévíz Városüzemeltetési Kft alapító okirat módosítása, reklámügynöki tevékenység felvétele

**Az előterjesztő:** Papp Gábor polgármester

**Készítette:** Czurda Gábor ügyvezető

**Megtárgyalta:** Pénzügyi, Turisztikai és Városfejlesztési Bizottság

HÉVÜZ Kft. felügyelő bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete 1/2021. (I. 1.) határozatában döntött a HÉVÜZ Hévíz Városüzemeltetési Kft 2021. január 1-ével történő alapításáról. A társaság alapítása 3.000.000,- forint pénzbeli hozzájárulással történt.

A társaság parkolásból származó bevételei nem eredmény szemléletűek és azok -törvényi előírás alapján- az önkormányzat könyveiben jelennek meg. A HÉVÜZ Kft. az önkormányzattól kapott átalánydíjból gazdálkodik. Ezt kiegészítendő történt egy fejlesztés a honlapon, aminek köszönhetően szállásközvetítésből, illetve helyi szolgáltatások elhelyezéséből származhat további bevétel.

Annak biztosítása érdekében, hogy a cég ilyen bevételei számlaképesek legyenek, az alábbi TEÁOR szám felvételét javaslom:

7311 - Reklámügynöki tevékenység

Ez a szakágazat felöleli a hirdetési szolgáltatás teljes skáláját (saját megvalósítással, illetve alvállalkozó bevonásával) beleértve a tanácsadást, a kreatív szolgáltatást, hirdetési anyagok előállítását és vételét.

Ebbe a szakágazatba tartozik:

- hirdetési kampány tervezése és megvalósítása:

- hirdetések tervezése és elhelyezése újságban, folyóiratban, rádióban, televízióban, interneten és egyéb médiában

- szabadtéri hirdetés tervezése és elhelyezése, így pl. hirdetőtábla, falfelület, faliújság és állvány, kirakatrendezés, bemutatóterem tervezése, hirdetések elhelyezése autókon, buszokon stb.

- légi hirdetés

- hirdetési anyagok és minták terjesztése vagy kézbesítése

- standok és egyéb bemutatók, illetve hirdetési helyek készítése

- marketingkampány szervezése és lebonyolítása, illetve a vevőkör megcélzására irányuló egyéb hirdetési szolgáltatás:

- termékpromóció (termékbevezetés),

- értékesítési helyi marketing (point-of-sale)

- levélben továbbított hirdetés

- marketingtanácsadás

Kérem a Tisztelt Képviselő-testületet az előterjesztés elfogadására. A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete, mint alapító a HÉVÜZ Hévíz Városüzemeltetési Korlátolt Felelősségű Tárasaság (Cg. 20-09-077393, 8380 Hévíz, Kossuth Lajos utca 5. alagsor 2., adószám: 28999717-2-20 ; cégjegyzékszám: 20-09-077393; bankszámlaszám (OTP): 11749077-21451023 alapító okiratának módosítását a 7311 - Reklámügynöki tevékenység TEÁOR szám felvételével jóváhagyja.
2. A Képviselő-testület felkéri a HÉVÜZ Hévíz Városüzemeltetési Kft ügyvezetőjét, hogy a társaság alapító okiratának módosítását végrehajtására a szükséges intézkedéseket tegye meg.

Felelős: Czurda Gábor Norbert ügyvezető

Határidő: 2023. szeptember 30.

**3.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | pénzügyi ellenőrzés |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | HÉVÜZ Kft. ügyvezető |  |  |